
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS NACIONALINĖS SVEIKATOS SISTEMOS VIEŠŲJŲ IR BIUDŽETINIŲ ĮSTAIGŲ, TEIKIANČIŲ ASMENS SVEIKATOS PRIEŽIŪROS PASLAUGAS, PALYGINIMO PAGAL VEIKLOS FINANSINIŲ REZULTATŲ IR VEIKLOS REZULTATŲ VERTINIMO RODIKLIŲ SIEKTINŲ REIKŠMIŲ ĮVYKDYMĄ TVARKOS APRAŠO PATVIRTINIMO

2019 m. spalio 28 d. Nr. V-1218
Vilnius


Įgyvendindamas Lietuvos Respublikos sveikatos priežiūros įstaigų įstatymo 152 straipsnio 8 ir 9 dalis:
.Tvirtinu Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, palyginimo pagal veiklos finansinių rezultatų ir veiklos rezultatų vertinimo rodiklių siektinų reikšmių įvykdymą tvarkos aprašą (pridedama).
. Pavedu įsakymo vykdymo kontrolę viceministrui pagal veiklos sritį.



Sveikatos apsaugos ministras 								Aurelijus Veryga


PATVIRTINTA
Lietuvos Respublikos sveikatos apsaugos ministro 
2019 m. spalio 28 d. 
įsakymu Nr. V-1218



 SKYRIUS


. Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, palyginimo pagal veiklos finansinių rezultatų ir veiklos rezultatų vertinimo rodiklių siektinų reikšmių įvykdymą tvarkos aprašas (toliau – Aprašas) nustato Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas (toliau – LNSS viešosios ir biudžetinės įstaigos), palyginimo pagal veiklos finansinių rezultatų ir veiklos rezultatų vertinimo rodiklių, nustatytų Lietuvos Respublikos sveikatos priežiūros įstaigų įstatymo (toliau – Įstatymas) 152 straipsnio 1 ir 2 dalyse, (toliau – rodikliai) siektinų reikšmių įvykdymą (toliau – palyginimas) tvarką.
. Savivaldybės, Valstybinė ligonių kasa prie Sveikatos apsaugos ministerijos, Valstybinė akreditavimo sveikatos priežiūros veiklai tarnyba prie Sveikatos apsaugos ministerijos ir Higienos institutas iki einamųjų metų kovo 15 d. Lietuvos Respublikos sveikatos apsaugos ministerijai pateikia ataskaitas apie praėjusių metų LNSS viešųjų ir biudžetinių įstaigų rodiklių siektinų reikšmių įvykdymą.

 SKYRIUS


. Lietuvos Respublikos sveikatos apsaugos ministerija palyginimą atlieka ne vėliau kaip iki einamųjų metų birželio 1 d. 
Punkto pakeitimai:
Nr. V-59,
2020-01-16,
paskelbta TAR 2020-01-17, i. k. 2020-00776            

4. Neteko galios nuo 2020-01-18
Punkto naikinimas:
Nr. V-59,
2020-01-16,
paskelbta TAR 2020-01-17, i. k. 2020-00776        

. Palyginimas atliekamas šia tvarka: 
Punkto pakeitimai:
Nr. V-59,
2020-01-16,
paskelbta TAR 2020-01-17, i. k. 2020-00776            
. įvertinama, ar LNSS viešoji ar biudžetinė įstaiga pasiekė Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių atitinkamų metų siektinose reikšmėse, patvirtintose Lietuvos Respublikos sveikatos apsaugos ministro įsakymu, (toliau – atitinkamų metų siektinos reikšmės) atitinkamai Įstatymo 152 straipsnio 8 dalyje nurodytai įstaigų grupei nustatytas rodiklių siektinas reikšmes:
. jei 1 dalies 1 punkte nurodyto rodiklio siektina reikšmė įvykdyta, skiriamas 1 balas, jei neįvykdyta – 0 balų;
. jei 1 dalies 2 punkte, 2 dalies 10 punkte nurodyto rodiklio, taip pat rodiklių „Konsoliduotų viešųjų pirkimų skaičius“ ir „Vaistų, kurie įsigyti per VšĮ Centrinės perkančiosios organizacijos (toliau – VšĮ CPO LT) elektroninį katalogą, vertės dalis nuo bendros vaistų, kuriuos galima įsigyti per VšĮ CPO LT elektroninį katalogą, vertės“ pasiekta reikšmė lygi atitinkamų metų siektinose reikšmėse nustatytai siektinai reikšmei  arba už ją didesnė – rodikliui skiriamas 1 balas, jei rodiklio pasiekta reikšmė mažesnė nei atitinkamų metų siektinose reikšmėse nustatyta siektina reikšmė – rodikliui skiriama 0 balų;
. jei 1 dalies 3 ir 4 punktuose nurodyto rodiklio pasiekta reikšmė mažesnė nei atitinkamų metų siektinose reikšmėse nustatyta siektina reikšmė arba jai lygi – rodikliui skiriamas 1 balas, jei rodiklio pasiekta reikšmė didesnė nei atitinkamų metų siektinose reikšmėse nustatyta siektina reikšmė – rodikliui skiriama 0 balų;
. 2 dalies 4 punkte nurodyto rodiklio pasiekta reikšmė vertinama 1 balu, jei įstaigai suteiktas skaidrios ASPĮ  vardas, 0,5 balo – jei įstaigai suteiktas kandidato skaidrios ASPĮ vardui gauti statusas, 0 balų – jei įstaiga įrašyta į ASPĮ, turinčių korupcinio pobūdžio veikų pasireiškimo tikimybę, sąrašą;
. Įstatymo 152 straipsnio 2 dalies 5 ir 11 punktuose nurodyto rodiklio siektinos reikšmės įvykdymas vertinimas šia tvarka:
. jei rodiklio siektina reikšmė įvykdyta, taip pat jei yra lygi atitinkamų metų siektinose reikšmėse nustatytai siektinai reikšmei ar už ją didesnė, skiriamas 1 balas, jei rodiklio pasiekta reikšmė neįvykdyta arba mažesnė nei atitinkamų metų siektinose reikšmėse nustatyta siektina reikšmė – 0 balų;
. kiekvienos 2 dalies 5 punkte ir 2 dalies 11 punkte nurodytam rodikliui nustatytos siektinos reikšmės įvykdymas vertinamas atskirai Aprašo 5.1.5.1 papunktyje nustatyta tvarka. Bendras 2 dalies 5 punkte ir 2 dalies 11 punkte nurodyto rodiklio siektinos reikšmės įvykdymas įvertinamas sudedant visus balus, skirtus įvertinus LNSS viešajai įstaigai taikomų rodiklio siektinų reikšmių įvykdymą, ir gautą sumą padalijant iš LNSS viešajai įstaigai taikomų rodiklio siektinų reikšmių skaičiaus. Jei LNSS viešajai įstaigai taikoma tik viena rodiklio siektina reikšmė, balai nedalijami;
. 2 dalies 9 punkte nurodyto rodiklio siektinos reikšmės įvykdymas vertinamas šia tvarka: 
. jei rodiklio pasiekta reikšmė yra mažesnė nei atitinkamų metų siektinose reikšmėse nustatyta siektina reikšmė ar jai lygi, skiriamas 1 balas, jei rodiklio pasiekta reikšmė didesnė nei atitinkamų metų siektinose reikšmėse nustatyta siektina reikšmė – 0 balų;
. kiekvienos 2 dalies 9 punkte nurodytam rodikliui nustatytos siektinos reikšmės įvykdymas vertinamas atskirai Aprašo 5.1.6.1 papunktyje nustatyta tvarka. Bendras 2 dalies 9 punkte nurodyto rodiklio siektinos reikšmės įvykdymas įvertinamas sudedant visus balus, skirtus įvertinus LNSS viešosios įstaigos pagal teikiamas asmens sveikatos priežiūros paslaugų grupes siektinų reikšmių įvykdymą, ir gautą suma padalijant iš paslaugų grupių, kurias teikia LNSS viešoji įstaiga, skaičiaus. Jei LNSS viešoji įstaiga teikia vienos paslaugų grupės paslaugas, balai nedalijami;
. rodiklio „Absoliutaus likvidumo rodiklis“ siektinos reikšmės įvykdymas vertinamas 1 balu – jei ASPĮ absoliutaus likvidumo rodiklis yra nuo 0,5 iki 1; 0,5 balo – jei ASPĮ absoliutaus likvidumo rodiklis yra daugiau nei 1; 0 balų – jei ASPĮ absoliutaus likvidumo rodiklis yra mažiau nei 0,5.
. LNSS viešajai ar biudžetinei įstaigai skirti balai sudedami ir padalijami iš rodiklių, pagal kuriuos  ji buvo vertinta, skaičiaus. 
. LNSS viešosios ir biudžetinės įstaigos pagal joms skirtas balų sumas išdėstomos mažėjančia tvarka nuo daugiausiai iki mažiausiai balų surinkusių įstaigų. 


 SKYRIUS


. LNSS viešųjų ir biudžetinių įstaigų, kurių veiklai įvertinti taikoma pusė arba mažiau negu pusė atitinkamų metų rodiklių siektinų reikšmių, palyginimas neatliekamas. 
. LNSS viešųjų ir biudžetinių įstaigų palyginimo pagal kiekvieno rodiklio pasiektas reikšmes bei palyginimo rezultatai, nurodyti Aprašo 5.3 papunktyje, (LNSS viešąsias ir biudžetines įstaigas išdėstant nuo daugiausiai iki mažiausiai balų surinkusių įstaigų) paskelbiami Lietuvos Respublikos sveikatos apsaugos ministerijos interneto svetainėje ne vėliau kaip iki einamųjų metų liepos 1 d. 
Punkto pakeitimai:
Nr. V-59,
2020-01-16,
paskelbta TAR 2020-01-17, i. k. 2020-00776            



Pakeitimai:

1.

                    Lietuvos Respublikos sveikatos apsaugos ministerija, Įsakymas
                
Nr. V-59,
2020-01-16,
paskelbta TAR 2020-01-17, i. k. 2020-00776                
Dėl Lietuvos Respublikos sveikatos apsaugos ministro 2019 m. spalio 28 d. įsakymo Nr. V-1218 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, palyginimo pagal veiklos finansinių rezultatų ir veiklos rezultatų vertinimo rodiklių siektinų reikšmių įvykdymą tvarkos aprašo patvirtinimo“ pakeitimo

